<classify> Katika kuweka mazingira ya kuhakikisha wanafuzu, Abajalo walijipatia bao la kuongoza dakika ya 10 lililofungwa na Ally Said, lililodumu hadi mapumziko.Kipindi cha pili kila timu ilifanya mabadiliko na kufanya mchezo kuwa na ushindani huku kila moja ikitafuta kupenya kwenye ngome ya mpinzani wake na katika dakika ya 46 The Mighty Elephant walisawazisha bao kupitia mshambuliaji Simon Augustino.Abajalo walicharuka na kuongeza bao katika dakika ya 69, mfungaji akiwa beki Waziri Omar kwa njia ya penalti baada ya kipa wa Hassan Dau wa The Might Elephant kumfanyia faulo eneo la penalti mshambuliaji Lameck Mbonde na la tatu lilifungwa na Ally Said dakika ya 77.The Mighty Elephant waliongeza bao la pili kwenye dakika za nyongeza lililofungwa na Raymond Sixmund kwa shuti kali akiwa nje ya eneo la penalti.Kwa matokeo hayo, Abajalo na Mvuvumwa zimekata tiketi ya kucheza Ligi daraja la Kwanza zikiungana na Mshikamano, Alliance Schools, Singida United na Mbeya Warriors.Timu tatu kati ya hizo zimechukuwa nafasi ya JKT Oljoro, Polisi Tabora na Geita Gold FC ambazo zilishushwa daraja baada ya kuhusika kwenye kashfa ya kupanga matokeo.  <topic>: MICHEZO 